b"\n_START_ARTICLE_\nMorten Munkholm\n_START_PARAGRAPH_\nMorten Toft Munkholm (f\xc3\xb8dt 22. september 1985) er en dansk mellemdistancel\xc3\xb8ber som har repr\xc3\xa6senteret landsholdet p\xc3\xa5 3000 meteren i 2006, 2007 og 2009, samt 1500 meteren i 2008 og 2010. Skiftede i 2008/09 fra Randers Freja til Aarhus 1900. Vandt det nordiske mesterskab i cross i november 2009, s\xc3\xa5vel individuelt som for hold. Morten Munkholm vandt i s\xc3\xa6sonen 2009/10 DAF's Vinterturnering f\xc3\xb8rste gang, og gentog sejren igen i 2010/2011. Han vandt Eremitagel\xc3\xb8bet tre gange 2010-2012._NEWLINE_L\xc3\xb8rdag den 12. juni 2010 l\xc3\xb8b Morten Munkholm under A-kravet (3.41,00) til EM i Barcelona, Spanien med tiden 3.40,6 min. (manuel tidtagning) ved et l\xc3\xb8b i Watford, England. Allerede den 29. maj indfriede Morten Munkholm kravet med tiden 3.42,99 min. (B-krav) ved et l\xc3\xb8b i Manchester, England. Morten Munkholm indtager nu en ottendeplads p\xc3\xa5 alle tiders danske rangliste p\xc3\xa5 1500 meter. Han deltog i EM i Barcelona 2010 p\xc3\xa5 1500 meter, hvor han blev sl\xc3\xa5et ud i f\xc3\xb8rste omgang (semifinale) med tiden 3,43,05."